title: 2009/974/EB: 2009 m. lapkričio 30 d. Tarybos sprendimas dėl Europos bendrijos ir Mongolijos Vyriausybės susitarimo dėl tam tikrų oro susisiekimo aspektų sudarymo

text:
18.12.2009

               LT

               Europos Sąjungos oficialusis leidinys

               L 336/4

         TARYBOS SPRENDIMAS
   2009 m. lapkričio 30 d.
   dėl Europos bendrijos ir Mongolijos Vyriausybės susitarimo dėl tam tikrų oro susisiekimo aspektų sudarymo
   (2009/974/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 80 straipsnio 2 dalį kartu su jos 300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl kai kurių galiojančių dvišalių susitarimų nuostatų pakeitimo susitarimu su Bendrija.

               (2)

               Bendrijos vardu pagal Tarybos sprendimo, leidžiančio Komisijai pradėti derybas su trečiosiomis šalimis dėl tam tikrų galiojančių dvišalių susitarimų nuostatų pakeitimo susitarimu su Bendrija, priede nustatytą tvarką ir nurodymus Komisija susitarė dėl Europos bendrijos ir Mongolijos Vyriausybės susitarimo dėl tam tikrų oro susisiekimo aspektų.

               (3)

               Šis susitarimas Bendrijos vardu buvo pasirašytas 2009 m. balandžio 3 d., numatant jo vėlesnį sudarymą.

               (4)

               Šį susitarimą reikėtų patvirtinti,

         NUSPRENDĖ:
   1 straipsnis
   Bendrijos vardu patvirtinamas Europos bendrijos ir Mongolijos Vyriausybės susitarimas dėl tam tikrų oro susisiekimo aspektų.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) paskelbti pranešimą, numatytą Susitarimo 7 straipsnyje.

      Priimta Briuselyje 2009 m. lapkričio 30 d.

            Tarybos vardu

            Pirmininkė

         B. ASK

      (1)  2009 m. rugsėjo 15 d. nuomonė (dar nepaskelbta Oficialiajame leidinyje).
    ---documentbreak---

               18.12.2009

               LT

               Europos Sąjungos oficialusis leidinys

               L 336/5

         SUSITARIMAS
   tarp Europos bendrijos ir Mongolijos Vyriausybės dėl oro susisiekimo paslaugų tam tikrų aspektų
   EUROPOS BENDRIJA,
   viena šalis, ir
   MONGOLIJOS VYRIAUSYBĖ,
   kita šalis,
   toliau – šalys,
   PAŽYMĖDAMOS, kad dvišaliuose Europos bendrijos valstybių narių ir Mongolijos oro susisiekimo paslaugų susitarimuose, yra nuostatų, prieštaraujančių Europos bendrijos teisei,
   PAŽYMĖDAMOS, kad Europos bendrija keletu aspektų, kurie gali būti įtraukti į dvišalius Europos bendrijos valstybių narių ir trečiųjų šalių oro susisiekimo susitarimus, turi išskirtinę kompetenciją,
   PAŽYMĖDAMOS, kad pagal Europos bendrijos teisę valstybėje narėje įsisteigę Bendrijos oro vežėjai turi teisę be diskriminacijos skraidinti oro susisiekimo tarp Europos bendrijos valstybių narių ir trečiųjų šalių maršrutais,
   ATSIŽVELGDAMOS į Europos bendrijos ir tam tikrų trečiųjų šalių susitarimus, kuriuose yra nustatyta galimybė šių trečiųjų šalių piliečiams įsigyti pagal Europos bendrijos teisę išduotas licencijas turinčių oro vežėjų nuosavybės dalį,
   PRIPAŽINDAMOS, kad tam tikros dvišalių Europos bendrijos valstybių narių ir Mongolijos oro susisiekimo susitarimų nuostatos, prieštaraujančios Bendrijos teisei, turi būti visiškai suderintos su Bendrijos teise tam, kad būtų sukurtas tvirtas teisinis pagrindas oro susisiekimui tarp Europos bendrijos ir Mongolijos ir užtikrintas tokio oro susisiekimo tęstinumas,
   PRIPAŽINDAMOS, kad kai valstybė narė paskiria oro vežėją, kurio teisinę kontrolę atlieka kita valstybė narė, Mongolijos teisės pagal saugą reglamentuojančias oro vežėją paskyrusios valstybės narės ir Mongolijos susitarimo nuostatas taip pat yra taikomos tai valstybei narei priimant, įgyvendinant ir prižiūrint saugos standartus ir suteikiant tam oro vežėjui įgaliojimą oro susisiekimui vykdyti,
   PAŽYMĖDAMOS, kad oro vežėjams pagal Europos bendrijos teisę iš esmės draudžiama sudaryti susitarimus, kurie darytų poveikį Europos bendrijos valstybių narių tarpusavio prekybai, kuriuos sudarant būtų siekiama užkirsti kelią konkurencijai, ją apriboti ir iškraipyti arba kurie užkirstų kelią konkurencijai, ją apribotų ir iškraipytų,
   PAŽYMĖDAMOS, kad Europos bendrija, dalyvaudama šiose derybose, nesiekia nei didinti oro eismo tarp Europos bendrijos ir Mongolijos intensyvumo, nei daryti poveikio Bendrijos oro vežėjų ir Mongolijos oro vežėjų veiklos pusiausvyrai, nei derėtis dėl esamų oro susisiekimo susitarimų nuostatų dėl skrydžių teisių pakeitimų,
   PRIPAŽINDAMOS, kad dvišalių Europos bendrijos valstybių narių su Mongolija sudarytų oro susisiekimo susitarimų nuostatos, kuriomis: arba i) reikalaujama ar kurios padeda sudaryti bendrovių susitarimus, priimti bendrovių asociacijų sprendimus arba imtis suderintų veiksmų, kurie užkerta kelią atitinkamais maršrutais skrydžius vykdančių oro vežėjų konkurencijai, ją iškraipo arba riboja; arba ii) stiprinamas tokio susitarimo, sprendimo ar suderintų veiksmų poveikis; arba iii) atitinkamais maršrutais skrydžius vykdantys oro vežėjai ar kiti privatūs ūkinės veiklos subjektai įgaliojami imtis priemonių, užkertančių kelią oro vežėjų konkurencijai, ją iškraipančių ar ribojančių, galėtų trukdyti veiksmingai taikyti bendrovėms privalomas konkurencijos taisykles,
   SUSITARĖ:
   1 straipsnis
   Bendrosios nuostatos
   1.   Šiame susitarime „valstybės narės“ yra Europos bendrijos valstybės narės.
   2.   Kiekviename iš I priede išvardytų susitarimų daroma nuoroda į valstybės narės, kuri yra to susitarimo susitariančioji šalis, piliečius, yra suprantama kaip nuoroda į Europos bendrijos valstybių narių piliečius.
   3.   Kiekviename iš I priede išvardytų susitarimų daroma nuoroda į valstybės narės, kuri yra to susitarimo susitariančioji šalis, oro vežėjus suprantama kaip nuoroda į Europos bendrijos valstybių narių oro vežėjus.
   4.   Šiuo Susitarimu nenustatoma daugiau skrydžių teisių, nei nustatyta dvišaliuose atitinkamų valstybių narių ir Mongolijos susitarimuose. Skrydžių teisės bus toliau suteikiamos remiantis dvišaliais atitinkamų valstybių narių ir Mongolijos susitarimais.
   2 straipsnis
   Valstybės narės teikiamas paskyrimas
   1.   Šio straipsnio 2 ir 3 dalių nuostatos pakeičia atitinkamas nuostatas (išvardytas II priedo a ir b punktuose) dėl atitinkamos valstybės narės oro vežėjui suteikto paskyrimo, dėl jo įgaliojimų ir leidimų, kuriuos suteikė Mongolija, ir atitinkamai dėl atsisakymo išduoti oro vežėjui įgaliojimus ir leidimus, dėl įgaliojimų ar leidimų atšaukimo, laikino galiojimo sustabdymo ar apribojimo.
   2.   Gavusi valstybės narės paskyrimą, Mongolija kiek įmanoma greičiau suteikia atitinkamus įgaliojimus ir leidimus, jeigu:

               i)

               oro vežėjas yra įsisteigęs paskiriančiosios valstybės narės teritorijoje pagal Europos bendrijos steigimo sutartį ir turi galiojančią pagal Europos bendrijos teisę licenciją oro susisiekimui vykdyti;

               ii)

               už oro vežėjo pažymėjimo išdavimą atsakinga valstybė narė užtikrina veiksmingą teisės aktais nustatytą oro vežėjo kontrolę, o paskyrime yra aiškiai nurodoma atitinkama aviacijos institucija;

               iii)

               oro vežėją tiesiogiai arba jo kontrolinį akcijų paketą valdo ir jį faktiškai kontroliuoja valstybės narės ir (arba) valstybių narių piliečiai arba III priede išvardytos kitos valstybės ir (arba) tų valstybių piliečiai.

         3.   Mongolija gali neišduoti valstybės narės paskirtajam oro vežėjui įgaliojimų ar leidimų arba gali juos atšaukti, laikinai sustabdyti ar apriboti, jeigu:

               i)

               oro vežėjas nėra įsisteigęs paskiriančiosios valstybės narės teritorijoje pagal Europos bendrijos steigimo sutartį arba neturi galiojančios licencijos oro susisiekimui vykdyti, išduotos pagal Bendrijos teisę;

               ii)

               už oro vežėjo pažymėjimo išdavimą atsakinga valstybė narė iš tikrųjų neužtikrina veiksmingos teisės aktais nustatytos oro vežėjo nuolatinės kontrolės arba paskyrime nėra aiškiai nurodyta atitinkama aviacijos institucija;

               iii)

               oro vežėjo tiesiogiai ar jo kontrolinio akcijų paketo nevaldo arba jo faktiškai nekontroliuoja valstybės narės ir (arba) valstybių narių piliečiai arba III priede išvardytos kitos valstybės ir (arba) tų valstybių piliečiai;

               iv)

               oro vežėjas jau yra gavęs leidimą oro susisiekimui vykdyti pagal dvišalį Mongolijos ir kitos valstybės narės susitarimą, ir Mongolija gali įrodyti, kad oro vežėjas, pagal šį susitarimą naudodamasis skrydžių teisėmis maršrute, kuriame yra vietovė kitoje valstybėje narėje, pažeistų skrydžių teisių apribojimus, nustatytus dvišaliu Mongolijos ir tos kitos valstybės narės susitarimu; arba

               v)

               paskirtas oro vežėjas turi valstybės narės išduotą oro vežėjo pažymėjimą ir Mongolija bei ta valstybė narė nėra sudariusios dvišalio susitarimo dėl oro susisiekimo paslaugų, o ta valstybė narė atsisakė suteikti Mongolijos paskirtiems oro vežėjams skrydžių teises.

         Naudodamasi šioje dalyje nustatyta savo teise, Mongolija nediskriminuoja Bendrijos oro vežėjų dėl jų nacionalinės priklausomybės.
   3 straipsnis
   Sauga
   1.   Šio straipsnio 2 dalies nuostatomis papildomos atitinkamos II priedo c punkte išvardytų straipsnių nuostatos.
   2.   Jeigu valstybė narė paskiria oro vežėją, kurio teisinę kontrolę atlieka kita valstybė narė, Mongolijos teisės pagal saugą reglamentuojančias oro vežėją paskyrusios valstybės narės ir Mongolijos susitarimo nuostatas taip pat yra taikomos tai valstybei narei priimant, įgyvendinant ir prižiūrint saugos standartus ir suteikiant tam oro vežėjui įgaliojimą oro susisiekimui vykdyti.
   4 straipsnis
   Konkurencijos taisyklių laikymasis
   1.   Nepaisant jokių kitų priešingų nuostatų, jokia I priede išvardytų susitarimų nuostata: i) neskatinami bendrovių susitarimai, bendrovių asociacijų sprendimai ar kiti suderinti veiksmai, užkertantys kelią konkurencijai ar ją iškreipiantys; ii) nestiprinamas tokių susitarimų, sprendimų ar suderintų veiksmų poveikis; iii) nesuteikiama teisė privatiems ūkinės veiklos vykdytojams imtis priemonių, kurios užkerta kelią konkurencijai, ją iškreipia arba apriboja.
   2.   I priede išvardytų susitarimų nuostatos, kurios yra nesuderinamos su šio straipsnio 1 dalimi, yra netaikomos.
   5 straipsnis
   Susitarimo priedai
   Šio susitarimo priedai yra neatskiriama susitarimo dalis.
   6 straipsnis
   Persvarstymas ar keitimas
   Abipusiu susitarimu šalys gali bet kada persvarstyti ir pakeisti šį susitarimą.
   7 straipsnis
   Įsigaliojimas ir preliminarus taikymas
   Šis Susitarimas įsigalioja kitą dieną po paskutinio iš pranešimų, kuriais Susitarimo Šalys diplomatiniais kanalais viena kitai raštu praneša apie šiam Susitarimui įsigalioti būtinų atitinkamų vidaus procedūrų užbaigimą, gavimo dienos.
   8 straipsnis
   Galiojimo nutraukimas
   1.   Kiekviena Susitarimo Šalis bet kuriuo metu gali nutraukti šį Susitarimą raštu diplomatiniais kanalais pranešdama apie tai kitai Šaliai. Nutraukimas įsigalioja praėjus šešiems (6) mėnesiams po tos dienos, kai kita Šalis gauna tokį pranešimą.
   2.   Jeigu I priede nurodyto susitarimo galiojimas nutraukiamas, kartu netenka galios visos šio susitarimo nuostatos, susijusios su I priede išvardytais susitarimais.
   3.   Jeigu nutraukiamas visų I priede išvardytų susitarimų galiojimas, kartu netenka galios šis susitarimas.

      TAI PATVIRTINDAMI, toliau nurodyti tinkamai įgalioti atstovai pasirašė šį susitarimą.
      Priimta du tūkstančiai devintų metų balandžio trečią dieną Ulan Batore dviem egzemplioriais anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir mongolų kalbomis.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Правителството на Монголия
         Por el Gobierno de Mongolia
         Za vládu Mongolska
         For Mongoliets regering
         Für die Regierung der Mongolei
         Mongoolia valitsuse nimel
         Για την Κυβέρνηση της Μογγολίας
         For the Government of Mongolia
         Pour le gouvernement de la Mongolie
         Per il governo della Mongolia
         Mongolijas valdības vārdā
         Mongolijos Vyriausybės vardu
         Mongólia kormánya részéről
         Għall-Gvern tal-Mongolja
         Voor de Regering van Mongolië
         W imieniu Rządu Mongolii
         Pelo Governo da Mongólia
         Pentru Guvernul Mongoliei
         Za vládu Mongolska
         Za vlado Mongolije
         Mongolian hallituksen puolesta
         För Mongoliets regering

   I PRIEDAS

      Šio susitarimo 1 straipsnyje nurodytų susitarimų sąrašas

   Mongolijos ir Europos bendrijos valstybių narių oro susisiekimo susitarimai, kurie šio susitarimo pasirašymo dieną yra sudaryti, pasirašyti ir (arba) taikomi preliminariai, su pakeitimais:

               —

               Austrijos Respublikos Federalinės Vyriausybės ir Mongolijos Vyriausybės oro susisiekimo susitarimas, pasirašytas 2007 m. spalio 2 d. Vienoje, toliau II priede – „Mongolijos ir Austrijos susitarimas“,

               —

               Danijos Karalystės Vyriausybės ir Mongolijos Vyriausybės oro susisiekimo susitarimas, pasirašytas Pekine 1997 m. birželio 19 d., toliau II priede – „Mongolijos ir Danijos susitarimas“,

               —

               Suomijos Respublikos Vyriausybės ir Mongolijos Vyriausybės oro susisiekimo susitarimas, pasirašytas Helsinkyje 2000 m. vasario 10 d., toliau II priede – „Mongolijos ir Suomijos susitarimas“,

               —

               Vokietijos Federacinės Respublikos Vyriausybės ir Mongolijos Vyriausybės oro susisiekimo susitarimas, pasirašytas Bonoje 1998 m. gegužės 29 d., toliau II priede – „Mongolijos ir Vokietijos susitarimas“,

               —

               Vengrijos Respublikos Vyriausybės ir Mongolijos Vyriausybės oro susisiekimo susitarimas, pasirašytas Ulan Batore 1994 m. rugsėjo 13 d., toliau II priede – „Mongolijos ir Vengrijos susitarimas“,

               —

               Liuksemburgo Didžiosios Hercogystės Vyriausybės ir Mongolijos Vyriausybės oro susisiekimo susitarimas, pasirašytas Liuksemburge 1995 m. kovo 18 d., toliau II priede – „Mongolijos ir Liuksemburgo susitarimas“,

               —

               Nyderlandų Karalystės Vyriausybės ir Mongolijos Vyriausybės oro susisiekimo susitarimas, pasirašytas Hagoje 1995 m. kovo 9 d., toliau II priede – „Mongolijos ir Nyderlandų susitarimas“,

               —

               Lenkijos Liaudies Respublikos Vyriausybės ir Mongolijos Liaudies Respublikos Vyriausybės oro susisiekimo susitarimas, pasirašytas Ulan Batore 1989 m. gegužės 26 d., toliau II priede – „Mongolijos ir Lenkijos susitarimas“,

               —

               Rumunijos Vyriausybės ir Mongolijos Vyriausybės oro susisiekimo susitarimas, pasirašytas Ulan Batore 1990 m. liepos 10 d., toliau II priede – „Rumunijos ir Mongolijos susitarimas“;

               —

               Švedijos Karalystės Vyriausybės ir Mongolijos Vyriausybės oro susisiekimo susitarimas, pasirašytas Pekine 1997 m. birželio 19 d., toliau II priede – „Mongolijos ir Švedijos susitarimas“,

               —

               Jungtinės Didžiosios Britanijos ir Šiaurės Airijos Karalystės Vyriausybės ir Mongolijos Vyriausybės oro susisiekimo susitarimas, pasirašytas Londone 2000 m. kovo 1 d., toliau II priede – „Mongolijos ir Jungtinės Karalystės susitarimas“.

         II PRIEDAS

      I priede išvardytuose ir šio susitarimo 2–5 straipsniuose minimuose susitarimuose išvardytų straipsnių sąrašas

               a)

               Valstybės narės teikiamas paskyrimas:

                           —

                           Mongolijos ir Austrijos susitarimo 3 straipsnio 5 dalis,

                           —

                           Mongolijos ir Danijos susitarimo 3 straipsnio 4 dalis,

                           —

                           Mongolijos ir Vokietijos susitarimo 3 straipsnio 4 dalis,

                           —

                           Mongolijos ir Vengrijos susitarimo 3 straipsnio 4 dalis,

                           —

                           Mongolijos ir Liuksemburgo susitarimo 3 straipsnio 4 dalis,

                           —

                           Mongolijos ir Nyderlandų susitarimo 3 straipsnio 4 dalis,

                           —

                           Mongolijos ir Lenkijos susitarimo 3 straipsnio 2 dalis,

                           —

                           Mongolijos ir Švedijos susitarimo 3 straipsnio 4 dalis,

                           —

                           Mongolijos ir Jungtinės Karalystės susitarimo 4 straipsnio 4 dalis.

               b)

               Atsisakymas išduoti įgaliojimus ar leidimus, jų atšaukimas, laikinas galiojimo sustabdymas ar apribojimas:

                           —

                           Mongolijos ir Austrijos susitarimo 4 straipsnio 1 dalies a punktas,

                           —

                           Mongolijos ir Danijos susitarimo 4 straipsnio 1 dalies a punktas,

                           —

                           Mongolijos ir Suomijos susitarimo 5 straipsnio 1 dalies a punktas,

                           —

                           Mongolijos ir Vokietijos susitarimo 4 straipsnis,

                           —

                           Mongolijos ir Vengrijos susitarimo 4 straipsnio 1 dalies a punktas,

                           —

                           Mongolijos ir Liuksemburgo susitarimo 4 straipsnio 1 dalies a punktas,

                           —

                           Mongolijos ir Nyderlandų susitarimo 4 straipsnio 1 dalies a punktas,

                           —

                           Mongolijos ir Lenkijos susitarimo 3 straipsnio 3 dalis,

                           —

                           Mongolijos ir Rumunijos susitarimo 4 straipsnio a punktas,

                           —

                           Mongolijos ir Švedijos susitarimo 4 straipsnio 1 dalies a punktas,

                           —

                           Mongolijos ir Jungtinės Karalystės susitarimo 5 straipsnio 1 dalies a punktas.

               c)

               Sauga:

                           —

                           Mongolijos ir Austrijos susitarimo 6 straipsnis,

                           —

                           Mongolijos ir Suomijos susitarimo 13 straipsnis,

                           —

                           Mongolijos ir Vokietijos susitarimo 12 straipsnis,

                           —

                           Mongolijos ir Vengrijos susitarimo 11 straipsnis,

                           —

                           Mongolijos ir Liuksemburgo susitarimo 7 straipsnis,

                           —

                           Mongolijos ir Nyderlandų susitarimo 8 straipsnis,

                           —

                           Mongolijos ir Rumunijos susitarimo 7 straipsnis.

         III PRIEDAS

      Šio susitarimo 2 straipsnyje nurodytų kitų valstybių sąrašas

               a)

               Islandijos Respublika (pagal Europos ekonominės erdvės sutartį);

               b)

               Lichtenšteino Kunigaikštystė (pagal Europos ekonominės erdvės sutartį);

               c)

               Norvegijos Karalystė (pagal Europos ekonominės erdvės sutartį);

               d)

               Šveicarijos Konfederacija (pagal Europos bendrijos ir Šveicarijos Konfederacijos oro susisiekimo susitarimą).


title: 2014 m. birželio 12 d. Tarybos sprendimas, kuriuo skiriamas Darbuotojų saugos ir sveikatos patariamojo komiteto Lietuvai atstovaujantis pakaitinis narys

text:
14.6.2014

               LT

               Europos Sąjungos oficialusis leidinys

               C 182/16

         TARYBOS SPRENDIMAS
   2014 m. birželio 12 d.
   kuriuo skiriamas Darbuotojų saugos ir sveikatos patariamojo komiteto Lietuvai atstovaujantis pakaitinis narys
   2014/C 182/04
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. liepos 22 d. Tarybos sprendimą, įsteigiantį Darbuotojų saugos ir sveikatos patariamąjį komitetą (1), ypač į jo 3 straipsnį,
   atsižvelgdama į valstybių narių Vyriausybių Tarybai pateiktą kandidatų sąrašą,
   kadangi:

               1.

               2013 m. balandžio 22 d. (2) ir 2013 m. gruodžio 2 d. (3) sprendimais Taryba paskyrė Darbuotojų saugos ir sveikatos patariamojo komiteto narius ir pakaitinius narius laikotarpiui nuo 2013 m. balandžio 22 d. iki 2016 m. vasario 28 d.;

               2.

               Lietuvos Vyriausybė pateikė papildomą kandidatūrą vienai vietai užimti,

         PRIĖMĖ ŠĮ SPRENDIMĄ:
   1 straipsnis
   Darbuotojų saugos ir sveikatos patariamojo komiteto pakaitine nare laikotarpiui iki 2016 m. vasario 28 d. skiriamas šis asmuo:
   III.   DARBDAVIŲ ORGANIZACIJŲ ATSTOVAI

               Šalis

               Nariai

               Pakaitiniai nariai

               Lietuva

               Nadežda FILIPOVA

         2 straipsnis
   Taryba narius ir pakaitinius narius, kurių kandidatūros dar nebuvo pateiktos, paskirs vėliau.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. birželio 12 d.

            Tarybos vardu

            Pirmininkas

         Y. MANIATIS

      (1)  OL C 218, 2003 9 13, p. 1.

      (2)  2013 m. balandžio 22 d. Tarybos sprendimas, kuriuo skiriami Darbuotojų saugos ir sveikatos patariamojo komiteto nariai ir pakaitiniai nariai (OL C 120, 2013 4 26, p. 7).

      (3)  2013 m. gruodžio 2 d. Tarybos sprendimas, kuriuo skiriami Kroatijai, Vengrijai, Portugalijai ir Jungtinei Karalystei atstovaujantys Darbuotojų saugos ir sveikatos patariamojo komiteto nariai ir pakaitiniai nariai (OL C 358, 2013 12 7, p. 3).


title: 1994 m. gruodžio 19 d. Tarybos Sprendimas dėl Europos bendrijos ir Maroko Karalystės susitarimo pasikeičiant raštais dėl iš Maroko į Europos bendriją įvežamų Maroko kilmės pomidorų ir cukinijų importo režimo sudarymo

text:
Svarbus teisinis pranešimas

|

31995D0035

Oficialusis leidinys L 048 , 03/03/1995 p. 0021 - 0021

		Tarybos Sprendimas1994 m. gruodžio 19 d.dėl Europos bendrijos ir Maroko Karalystės susitarimo pasikeičiant raštais dėl iš Maroko į Europos bendriją įvežamų Maroko kilmės pomidorų ir cukinijų importo režimo sudarymo(95/35/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 straipsnį kartu su 228 straipsnio 2 dalies pirmuoju sakiniu,atsižvelgdama į Komisijos pasiūlymą,kadangi daugiašalių prekybos derybų Urugvajaus raunde pomidorų ir cukinijų importo režimas buvo pakeistas;kadangi Europos ekonominės bendrijos ir Maroko Karalystės bendradarbiavimo susitarimo 25 straipsnis numato, kad, pakeitus esamas taisykles, Bendrija gali iš dalies keisti susitarime numatytą atitinkamų produktų importo režimą;kadangi Bendrija susitarė su Maroko Karalyste, kad minėtas režimas bus derinamas remiantis susitarimu pasikeičiant raštais;kadangi šis susitarimas turi būti patvirtintas,kadangi būtina nustatyti išsamias minėto susitarimo pasikeičiant raštais įgyvendinimo taisykles,PRIĖMĖ ŠĮ SPRENDIMĄ:1 straipsnisŠiuo sprendimu Europos bendrijos vardu patvirtinamas Europos bendrijos ir Maroko Karalystės susitarimas pasikeičiant raštais dėl iš Maroko į Europos bendriją įvežamų Maroko kilmės pomidorų ir cukinijų importo režimo.Susitarimo tekstas pridedamas prie šio sprendimo.2 straipsnisTarybos pirmininkas įgaliojamas paskirti asmenį, įgaliotą pasirašyti Bendriją įpareigojantį susitarimą.3 straipsnisIšsami susitarimo įgyvendinimo tvarka, įskaitant galimas priežiūros priemones, patvirtinama atitinkamai 1972 m. gegužės 18 d. Tarybos reglamento (EEB) Nr. 1035/72 dėl bendro vaisių ir daržovių rinkos organizavimo [1] 33 straipsnyje nustatyta tvarka arba vadovaujantis 1994 m. liepos 25 d. Tarybos reglamento (EB) Nr. 1981/94, atidarančio Bendrijos tarifines kvotas tam tikriems Alžyro, Kipro, Egipto, Izraelio, Jordanijos, Maltos, Maroko, okupuotųjų teritorijų, Tuniso ir Turkijos kilmės produktams bei nustatančio jų administravimą ir numatančio išsamias šių tarifinių kvotų padidinimo ir pritaikymo taisykles [2], nuostatomis.Jeigu įgyvendinant susitarimą reikia glaudžiai bendradarbiauti su Maroko Karalyste, Komisija gali imtis visų reikiamų priemonių tokiam bendradarbiavimui užtikrinti.Priimta Briuselyje, 1994 m. gruodžio 19 d.Tarybos varduPirmininkasK. Kinkel[1] OL L 118, 1972 5 20, p. 1. Reglamentas su paskutiniais pakeitimais, padarytais Komisijos reglamentu (EB) Nr. 2753/94 (OL L 292, 1994 11 12, p. 3).[2] OL L 199, 1994 8 2, p. 1.--------------------------------------------------


title: 2006/630/EB: 2006 m. rugsėjo 15 d. Tarybos sprendimas dėl Regionų komiteto trijų narių ir penkių pakaitinių narių, atstovaujančių Danijai, skyrimo

text:
20.9.2006

               LT

               Europos Sąjungos oficialusis leidinys

               L 256/17

      TARYBOS SPRENDIMAS

   2006 m. rugsėjo 15 d.
   dėl Regionų komiteto trijų narių ir penkių pakaitinių narių, atstovaujančių Danijai, skyrimo
   (2006/630/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Danijos Vyriausybės pasiūlymus,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB (1) dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d.

               (2)

               Trys Regionų komiteto narių vietos tapo laisvos dėl Laust Grove VEJLSTRUP, Johnny SØTRUP ir Tove LARSEN atsistatydinimo. Trys Regionų komiteto pakaitinių narių vietos tapo laisvos dėl Sonny BERTHOLD, Niels LARSEN ir Mads LEBECH atsistatydinimo. Dvi Regionų komiteto pakaitinių narių vietos tapo laisvos dėl Per Bødker ANDERSEN ir Eva NEJSTGAARD, dabartinių pakaitinių narių, paskyrimo nariais,

         NUSPRENDĖ:
   1 straipsnis
   Likusiam dabartinės kadencijos laikui iki 2010 m. sausio 25 d. šie asmenys skiriami Regionų komiteto:

               a)

               nariais:

                           —

                           Per Bødker ANDERSEN, Borgmester, Kolding Kommune, vietoj Laust Grove VEJLSTRUP,

                           —

                           Bo ANDERSEN, Borgmester, Ringe Kommune, vietoj Johnny SØTRUP,

                           —

                           Eva NEJSTGAARD, Borgmester, Allerød Kommune, vietoj Tove LARSEN;

               b)

               pakaitiniais nariais:

                           —

                           Anna Margrethe KAALUND, Borgmester, Tjele Kommune, vietoj Sonny BERTHOLD,

                           —

                           Mona HEIBERG, Medlem af Københavns Borgerrepræsentation, vietoj Per Bødker ANDERSEN,

                           —

                           Jens Christian GJESSING, Borgmester, Haderslev Kommune, vietoj Eva NEJSTGAARD,

                           —

                           Jens Arne HEDEGAARD, Borgmester, Brønderslev Kommune, vietoj Niels LARSEN,

                           —

                           Bjørn DAHL, Borgmester, Roskilde Kommune, vietoj Mads LEBECH.

         2 straipsnis
   Šis sprendimas įsigalioja jo priėmimo dieną.

      Priimta Briuselyje, 2006 m. rugsėjo 15 d.

            Tarybos vardu

            Pirmininkas

         E. TUOMIOJA

      (1)  OL L 56, 2006 2 25, p. 75.


title: 1999 m. liepos 29 d. Tarybos sprendimas dėl Europos bendrijos, jos valstybių narių ir Pietų Afrikos Respublikos susitarimo dėl prekybos, plėtros ir bendradarbiavimo laikinojo taikymo

text:
Svarbus teisinis pranešimas

|

31999D0753

Oficialusis leidinys L 311 , 04/12/1999 p. 0001 - 0001

		Tarybos sprendimas1999 m. liepos 29 d.dėl Europos bendrijos, jos valstybių narių ir Pietų Afrikos Respublikos susitarimo dėl prekybos, plėtros ir bendradarbiavimo laikinojo taikymo(1999/753/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač jos 130 straipsnį, siejant su 300 straipsnio 2 dalies pirmosios pastraipos pirmuoju ir antruoju sakiniais,atsižvelgdama į Komisijos pasiūlymą,kadangi:(1) Bendrija ir Pietų Afrika įsipareigojo patvirtinti procedūras dėl Europos bendrijos, jos valstybių narių ir Pietų Afrikos Respublikos susitarimo dėl prekybos, plėtros ir bendradarbiavimo išankstinio taikymo,(2) minėto Susitarimo laikinasis taikymas pagal Susitarimą pasikeičiant raštais reikalingas tam, kad būtų visapusiškai pasiruošta Bendrijos ir Pietų Afrikos bendradarbiavimui, kol bus baigtos reikalingos procedūros dėl minėto Susitarimo įsigaliojimo;(3) todėl Susitarimas pasikeičiant raštais turėtų būti patvirtintas,NUSPRENDĖ:1 straipsnisEuropos bendrijos ir Pietų Afrikos susitarimas pasikeičiant raštas, kuriuo numatoma iš dalies laikinai taikyti Europos bendrijos, jos valstybių narių ir Pietų Afrikos Respublikos susitarimą dėl prekybos, plėtros ir bendradarbiavimo, patvirtinamas Bendrijos vardu.Susitarimo pasikeičiant raštais tekstas ir Susitarimo tekstas pridedami prie šio Sprendimo.2 straipsnisTam, kad būtų įgyvendintas Susitarimo 97 straipsnis, Komisijos atstovas pirmininkauja.Bendradarbiavimo taryboje, jis atstovauja Bendrijos pozicijai laikinai taikant Susitarimą.3 straipsnisSprendimas skelbiamas Europos Bendrijų oficialiajame leidinyje.Priimta Briuselyje, 1999 m. liepos 29 d.Tarybos varduPirmininkasS. Hassi--------------------------------------------------


title: 2007/827/EB: 2007 m. lapkričio 22 d. Tarybos sprendimas dėl Europos bendrijos ir Moldovos Respublikos susitarimo dėl vizų išdavimo tvarkos supaprastinimo sudarymo

text:
19.12.2007

               LT

               Europos Sąjungos oficialusis leidinys

               L 334/168

         TARYBOS SPRENDIMAS
   2007 m. lapkričio 22 d.
   dėl Europos bendrijos ir Moldovos Respublikos susitarimo dėl vizų išdavimo tvarkos supaprastinimo sudarymo
   (2007/827/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 62 straipsnio 2 dalies b punkto i ir ii papunkčius kartu su 300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę,
   kadangi:

               (1)

               Europos bendrijos vardu Europos Komisija susitarė su Moldovos Respublika sudaryti susitarimą dėl vizų išdavimo tvarkos supaprastinimo.

               (2)

               Atsižvelgiant į tai, kad susitarimas gali būti sudarytas vėliau, šis susitarimas Europos bendrijos vardu buvo pasirašytas 2007 m. spalio 10 d. pagal 2007 m. spalio 9 d. priimtą Tarybos sprendimą.

               (3)

               Šis susitarimas turėtų būti patvirtintas.

               (4)

               Susitarimu įsteigiamas Jungtinis susitarimo valdymo komitetas, kuris gali priimti savo darbo tvarkos taisykles. Šiuo atveju tikslinga numatyti supaprastintą Bendrijos pozicijos priėmimo procedūrą.

               (5)

               Pagal Protokolą dėl Jungtinės Karalystės ir Airijos pozicijos ir Protokolą dėl Šengeno acquis integravimo į Europos Sąjungos teisės sistemą Jungtinė Karalystė ir Airija nedalyvauja priimant šį sprendimą ir dėl to neprivalo jo laikytis, ir jis neturi būti joms taikomas.

               (6)

               Pagal Protokolą dėl Danijos pozicijos, pridėtą prie Europos Sąjungos sutarties ir Europos bendrijos steigimo sutarties, Danija nedalyvauja priimant šį sprendimą ir dėl to neprivalo jo laikytis, ir jis neturi būti jai taikomas,

         NUSPRENDĖ:
   1 straipsnis
   Bendrijos vardu tvirtinamas Europos bendrijos ir Moldovos Respublikos susitarimas dėl vizų išdavimo tvarkos supaprastinimo.
   Susitarimo tekstas pridedamas prie šio sprendimo (1).
   2 straipsnis
   Tarybos pirmininkas pateikia susitarimo 15 straipsnio 1 dalyje (2) numatytą pranešimą.
   3 straipsnis
   Komisija, padedama valstybių narių ekspertų, atstovauja Bendrijai susitarimo 12 straipsniu įsteigtame Jungtiniame ekspertų komitete.
   4 straipsnis
   Jungtiniame ekspertų komitete Bendrijos pozicijos dėl jo darbo tvarkos taisyklių priėmimo, kaip reikalaujama pagal susitarimo 12 straipsnio 4 dalį, Komisija laikosi pasikonsultavusi su specialiu Tarybos paskirtu komitetu.
   5 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2007 m. lapkričio 22 d.

            Tarybos vardu

            Pirmininkas

         M. PINHO

      (1)  Žr. šio Oficialiojo leidinio p. 169

      (2)  Susitarimo įsigaliojimo datą Tarybos Generalinis sekretoriatas paskelbs Europos Sąjungos oficialiajame leidinyje.
   Europos bendrijos ir Moldovos Respublikos
   SUSITARIMAS
   dėl vizų išdavimo tvarkos supaprastinimo
   EUROPOS BENDRIJA (toliau – Bendrija)
   ir
   MOLDOVOS RESPUBLIKA,
   (toliau – Šalys);
   ATSIŽVELGDAMOS į tai, kad nuo 2007 m. sausio 1 d. ES piliečiams netaikomas vizų reikalavimas vykstant į Moldovos Respubliką ne ilgesniam kaip 90 dienų laikotarpiui per 180 dienų laikotarpį arba vykstant tranzitu per Moldovos Respublikos teritoriją;
   SIEKDAMOS toliau plėtoti draugiškus Šalių santykius ir norėdamos palengvinti žmonių tarpusavio ryšius kaip svarbią sąlygą stabiliam ekonominių, humanitarinių, kultūrinių, mokslinių ir kitų ryšių plėtojimui, palengvinant vizų išdavimo tvarką Moldovos piliečiams;
   ATSIŽVELGDAMOS į dabartinį ES ir Moldovos EKP veiksmų planą, kuriame pažymima, kad bus pradėtas konstruktyvus dialogas dėl ES ir Moldovos bendradarbiavimo vizų klausimais, įskaitant keitimąsi nuomonėmis apie vizų išdavimo tvarkos paprastinimo galimybes pagal acquis;
   PRIPAŽINDAMOS, kad ilgalaikėje perspektyvoje Moldovos piliečiams bus nustatytas bevizis režimas;
   PRIPAŽINDAMOS, kad jei Moldovos Respublika vėl nustatytų vizos reikalavimą ES piliečiams, Moldovos Respublikos piliečiams pagal susitarimą taikomos tokios pačios lengvatos automatiškai abipusiškumo principu būtų taikomos ir ES piliečiams;
   PRIPAŽINDAMOS, kad toks vizų išdavimo tvarkos supaprastinimas neturėtų skatinti nelegalios migracijos, ir skirdamos ypatingą dėmesį saugumui ir readmisijai;
   ATSIŽVELGDAMOS į Protokolą dėl Jungtinės Karalystės ir Airijos pozicijos ir Protokolą dėl Šengeno acquis integravimo į Europos Sąjungos teisės sistemą, pridėtą prie Europos Sąjungos sutarties ir Europos bendrijos steigimo sutarties, ir patvirtindamos, kad šio susitarimo nuostatos netaikomos Jungtinei Karalystei ir Airijai;
   ATSIŽVELGDAMOS į Protokolą dėl Danijos pozicijos, pridėtą prie Europos Sąjungos sutarties ir Europos bendrijos steigimo sutarties, ir patvirtindamos, kad šio susitarimo nuostatos netaikomos Danijos Karalystei,
   SUSITARĖ:
   1 straipsnis
   Tikslas ir taikymo sritis
   Šiuo susitarimu siekiama supaprastinti vizų ne ilgesniam kaip 90 dienų per 180 dienų laikotarpiui išdavimo tvarką Moldovos Respublikos piliečiams.
   2 straipsnis
   Bendroji taisyklė
   1.   Šiuo susitarimu numatomas vizų išdavimo tvarkos supaprastinimas taikomas Moldovos Respublikos piliečiams tik tais atvejais, kai jie neatleidžiami nuo vizos reikalavimo pagal Bendrijos arba valstybių narių įstatymus ir kitus teisės aktus, šį susitarimą arba kitus tarptautinius susitarimus.
   2.   Šiame susitarime nenumatytiems klausimams, pvz., atsisakymui išduoti vizą, kelionės dokumentų pripažinimui, pragyvenimui pakankamų lėšų įrodymui ir draudimui įvažiuoti bei išsiuntimo priemonėms, taikoma Moldovos Respublikos, valstybių narių nacionalinė teisė arba Bendrijos teisė.
   3 straipsnis
   Apibrėžimai
   Šiame susitarime:

               a)

               Valstybė narė – tai bet kuri Europos Sąjungos valstybė narė, išskyrus Danijos Karalystę, Airiją ir Jungtinę Karalystę;

               b)

               Europos Sąjungos pilietis – valstybės narės pilietis, kaip apibrėžta a punkte;

               c)

               Moldovos Respublikos pilietis – Moldovos Respublikos pilietybę turintis asmuo;

               d)

               Viza – valstybės narės išduotas leidimas arba priimtas sprendimas, reikalingas:

                           —

                           įvažiuoti numatytam buvimui į valstybę narę arba kelias valstybes nares, iš viso ne ilgiau kaip 90 dienų per 180 dienų laikotarpį,

                           —

                           įvažiuoti siekiant vykti tranzitu per tos valstybės narės arba kelių valstybių narių teritoriją.

               e)

               legaliai gyvenantis asmuo – Moldovos Respublikos pilietis, Bendrijos arba valstybių narių teisės aktų pagrindu turintis leidimą arba teisę valstybės narės teritorijoje būti ilgiau kaip 90 dienų.

         4 straipsnis
   Kelionės tikslą įrodantys dokumentai
   1.   Šių kategorijų Moldovos Respublikos piliečiams pakanka toliau išvardytų dokumentų vykimo į kitą šalį tikslui pagrįsti:

               a)

               oficialių delegacijų nariams, kurie pagal oficialų kvietimą Moldovos Respublikai dalyvauja susitikimuose, konsultacijose, derybose arba mainų programose, taip pat renginiuose, kuriuos valstybių narių teritorijoje organizuoja tarpvyriausybinės organizacijos:

                           —

                           Moldovos valdžios institucijos laiško, patvirtinančio, kad vizos prašantis asmuo yra jos delegacijos narys, vykstantis į kitą šalį dalyvauti pirmiau minėtuose renginiuose, kartu su oficialaus kvietimo kopija;

               b)

               laisvųjų profesijų atstovams, dalyvaujantiems tarptautinėse parodose, konferencijose, simpoziumuose, seminaruose ar kituose panašiuose renginiuose, organizuojamuose valstybių narių teritorijoje:

                           —

                           priimančiosios organizacijos raštiško kvietimo, patvirtinančio, kad atitinkamas asmuo dalyvauja renginyje;

               c)

               verslininkams ir verslo organizacijų atstovams:

                           —

                           raštiško priimančiojo juridinio asmens arba įmonės, tokio juridinio asmens arba įmonės biuro ar filialo, valstybės narės valstybės ar vietos valdžios institucijos arba prekybos ir pramonės parodų, konferencijų ir simpoziumų, rengiamų valstybių narių teritorijoje, organizacinio komiteto kvietimo, patvirtinto Moldovos Respublikos Nacionalinių rūmų;

               d)

               vairuotojams, vykdantiems tarptautinius krovinių ir keleivių pervežimus į valstybių narių teritoriją Moldovos Respublikoje registruotomis transporto priemonėmis:

                           —

                           raštiško Moldovos Respublikos nacionalinės vežėjų asociacijos kvietimo dėl tarptautinių pervežimų keliais, kuriame nurodomas kelionių tikslas, trukmė ir dažnumas;

               e)

               traukinių, refrižeratorių ir lokomotyvų brigados nariams tarptautiniuose traukiniuose, vykstančiuose į valstybių narių teritoriją:

                           —

                           raštiško kompetentingos Moldovos Respublikos geležinkelių įmonės kvietimo, kuriame nurodomas kelionių tikslas, trukmė ir dažnumas;

               f)

               žurnalistams:

                           —

                           profesinės organizacijos išduoto pažymėjimo arba kito dokumento, paliudijančio, kad atitinkamas asmuo yra kvalifikuotas žurnalistas, ir jo (jos) darbdavio išduoto dokumento, kuriame nurodoma, kad kelionės tikslas – atlikti žurnalistinį darbą;

               g)

               mokslo, kultūros ir meno veikloje, įskaitant universitetų ir kitokias mainų programas, dalyvaujantiems asmenims:

                           —

                           priimančiosios organizacijos raštiško kvietimo dalyvauti tokioje veikloje;

               h)

               mokiniams, studentams, aukštesnės studijų pakopos studentams ir lydintiesiems mokytojams, kurie vyksta studijų arba mokymosi tikslais, įskaitant mainų programas ir kitokią su mokyklomis susijusią veiklą:

                           —

                           raštiško priimančiojo universiteto, koledžo arba mokyklos kvietimo arba studento pažymėjimo arba lankytinų kursų pažymėjimo;

               i)

               tarptautinių sporto renginių dalyviams ir juos lydintiems profesiniams partneriams:

                           —

                           priimančiosios organizacijos raštiško kvietimo: valstybių narių kompetentingų institucijų, nacionalinių sporto federacijų arba nacionalinių olimpinių komitetų;

               j)

               susigiminiavusių miestų ir kitų vietovių organizuojamų oficialių mainų programų dalyviams:

                           —

                           šių miestų arba kitų vietovių administracijų vadovų (merų) raštiško kvietimo;

               k)

               artimiems giminaičiams – sutuoktiniui, vaikams (įskaitant įvaikius), tėvams (įskaitant globėjus), seneliams ir anūkams, lankantiems Moldovos Respublikos piliečius, legaliai gyvenančius valstybių narių teritorijoje:

                           —

                           priimančiojo asmens raštiško kvietimo;

               l)

               pilietinės visuomenės organizacijų atstovams, kurie vyksta mokymosi, seminarų, konferencijų tikslais, įskaitant mainų programas:

                           —

                           priimančiosios organizacijos raštiško kvietimo, patvirtinimo, kad asmuo yra pilietinės visuomenės organizacijos atstovas ir tokios organizacijos įsteigimo pažymėjimo iš atitinkamo registro, išduoto valstybės valdžios institucijos laikantis nacionalinės teisės nuostatų;

               m)

               į laidotuves vykstantiems asmenims:

                           —

                           oficialaus dokumento, patvirtinančio mirties faktą, taip pat dokumento, kuriame nurodytas vizos prašančio asmens ir mirusiojo asmens giminystės arba kitoks ryšys;

               n)

               lankantiesiems kariškių arba civilių kapus:

                           —

                           oficialaus dokumento, patvirtinančio palaidojimo faktą ir tai, kad kapas yra išlikęs, taip pat dokumento, kuriame nurodytas pareiškėjo ir palaidoto asmens giminystės arba kitoks ryšys;

               o)

               dėl medicininių priežasčių besilankantiems asmenims ir, jei reikia, juos lydintiems asmenims:

                           —

                           oficialaus medicinos įstaigos dokumento, patvirtinančio, kad būtina medicininė priežiūra šioje institucijoje, būtinas lydintysis asmuo ir pakankamų finansinių lėšų medicininiam gydymui apmokėti įrodymo.

         2.   1 dalyje minimame raštiškame kvietime turi būti nurodyta tokia informacija:

               a)

               kviečiamojo asmens vardas ir pavardė, gimimo data, lytis, pilietybė, asmens tapatybės dokumento numeris, kelionės laikas ir tikslas, įvažiavimo į šalį skaičius ir, tam tikrais atvejais, kartu su kviečiamuoju asmeniu vykstančių sutuoktinio ir vaikų vardai ir pavardės;

               b)

               kviečiančiojo asmens vardas, pavardė ir adresas;

               c)

               kviečiančiojo juridinio asmens, įmonės ar organizacijos pavadinimas, adresas ir

                           —

                           jeigu kvietimą išduoda organizacija arba įstaiga – kvietimą pasirašančio asmens vardas, pavardė ir pareigos;

                           —

                           jeigu kviečiantysis asmuo yra valstybės narės teritorijoje registruotas juridinis asmuo, įmonė, biuras ar jų filialas, – registracijos numeris pagal atitinkamos valstybės narės nacionalinės teisės aktus.

         3.   Visų 1 dalyje išvardytų kategorijų piliečiams visų kategorijų vizos išduodamos supaprastinta tvarka, nereikalaujant jokio kito kelionės tikslo pagrindimo, kvietimo arba patvirtinimo, numatyto valstybių narių teisės aktuose.
   5 straipsnis
   Daugkartinių vizų išdavimas
   1.   Valstybių narių diplomatinės atstovybės ir konsulinės įstaigos išduoda daugkartines ne ilgiau kaip penkerius metus galiojančias vizas šių kategorijų piliečiams:

               a)

               nacionalinių ir regioninių Vyriausybių bei parlamentų, konstitucinių ir aukščiausiųjų teismų nariams, jeigu jie dėl savo pareigų vykdymo šiuo susitarimu nėra atleisti nuo vizos reikalavimo, išduodant vizą, kurios terminas neviršija tarnybinių įgaliojimų termino, jei šis yra trumpesnis nei 5 metai;

               b)

               oficialių delegacijų nuolatiniams nariams, kurie pagal oficialų kvietimą Moldovos Respublikai dalyvauja susitikimuose, konsultacijose, derybose arba mainų programose, taip pat renginiuose, kuriuos valstybių narių teritorijoje organizuoja tarpvyriausybinės organizacijos;

               c)

               sutuoktiniams ir jaunesniems nei 21 metų arba išlaikomiems vaikams (įskaitant įvaikius) ir tėvams (įskaitant globėjus), lankantiems Moldovos Respublikos piliečius, legaliai gyvenančius valstybių narių teritorijoje, išduodant vizą, kurios terminas neviršija leidimo teisėtai gyventi galiojimo trukmės;

               d)

               verslininkams ir verslo organizacijų atstovams, kurie reguliariai vyksta į valstybes nares;

               e)

               žurnalistams.

         2.   Valstybių narių diplomatinės atstovybės ir konsulinės įstaigos išduoda daugkartines ne ilgiau kaip vienerius metus galiojančias vizas šių kategorijų piliečiams su sąlyga, kad per praėjusius metus jie buvo gavę bent vieną vizą, pasinaudojo ja laikydamiesi lankomos valstybės teisės aktų, reglamentuojančių įvažiavimą ir buvimą jos teritorijoje, ir kad prašymas gauti daugkartinę vizą yra pagrįstas:

               a)

               oficialių delegacijų nariams, kurie pagal oficialų kvietimą Moldovos Respublikai dalyvauja susitikimuose, konsultacijose, derybose arba mainų programose, taip pat renginiuose, kuriuos valstybių narių teritorijoje organizuoja tarpvyriausybinės organizacijos;

               b)

               pilietinės visuomenės organizacijų atstovams, kurie reguliariai vyksta į valstybes nares mokymosi, seminarų, konferencijų tikslais, įskaitant mainų programas;

               c)

               laisvųjų profesijų atstovams, dalyvaujantiems tarptautinėse parodose, konferencijose, simpoziumuose, seminaruose ar kituose panašiuose renginiuose, kurie reguliariai vyksta į valstybes nares;

               d)

               vairuotojams, vykdantiems tarptautinius krovinių ir keleivių pervežimus į valstybių narių teritoriją Moldovos Respublikoje registruotomis transporto priemonėmis;

               e)

               traukinių, refrižeratorių ir lokomotyvų brigados nariams tarptautiniuose traukiniuose, vykstančiuose į valstybių narių teritoriją;

               f)

               mokslo, kultūros ir meno veikloje, įskaitant universitetų ir kitokias mainų programas, dalyvaujantiems asmenims, kurie reguliariai vyksta į valstybes nares;

               g)

               studentams ir aukštesnės studijų pakopos studentams, kurie reguliariai vyksta studijų arba mokymosi tikslais, įskaitant mainų programas;

               h)

               tarptautinių sporto renginių dalyviams ir juos lydintiems profesiniams partneriams;

               i)

               susigiminiavusių miestų ir kitų vietovių organizuojamų oficialių mainų programų dalyviams.

         3.   Valstybių narių diplomatinės atstovybės ir konsulinės įstaigos išduoda daugkartines vizas, kurios galioja nuo 2 iki 5 metų, 2 dalyje išvardytų kategorijų asmenims su sąlyga, kad per praėjusius dvejus metus jie pasinaudojo vienerių metų trukmės daugkartine viza, laikydamiesi lankomos valstybės teisės aktų, reglamentuojančių įvažiavimą ir buvimą jos teritorijoje, ir kad prašymas gauti daugkartinę vizą vis dar yra pagrįstas.
   4.   1–3 dalyse išvardytų asmenų visa buvimo valstybių narių teritorijoje trukmė negali viršyti 90 dienų per 180 dienų laikotarpį.
   6 straipsnis
   Prašymo išduoti vizą nagrinėjimo mokestis
   1.   Mokestis už Moldovos Respublikos piliečių prašymų išduoti vizą tvarkymą yra 35 EUR.
   Ši suma gali būti peržiūrėta 15 straipsnio 4 dalyje nustatyta tvarka.
   2.   Nuo prašymo išduoti vizą nagrinėjimo mokesčio atleidžiami šių kategorijų asmenys:

               a)

               legaliai valstybių narių teritorijoje gyvenančių Moldovos Respublikos piliečių artimi giminaičiai – sutuoktinis, vaikai (įskaitant įvaikius), tėvai (įskaitant globėjus), seneliai ir anūkai;

               b)

               nacionalinių ir regioninių Vyriausybių bei parlamentų, konstitucinių ir aukščiausiųjų teismų nariai, jeigu jie šiuo susitarimu nėra atleisti nuo vizos reikalavimo;

               c)

               oficialių delegacijų nariai, kurie pagal oficialų kvietimą Moldovos Respublikai dalyvauja susitikimuose, konsultacijose, derybose arba mainų programose, taip pat renginiuose, kuriuos valstybių narių teritorijoje organizuoja tarpvyriausybinės organizacijos;

               d)

               mokiniai, studentai, aukštesnės studijų pakopos studentai ir lydintieji mokytojai, kurie vyksta studijų arba mokymosi tikslais, įskaitant mainų programas ir kitokią su mokyklomis susijusią veiklą;

               e)

               neįgalieji asmenys ir, jei reikia, juos lydintis asmuo;

               f)

               asmenys, pateikę dokumentus, įrodančius jų kelionės būtinybę dėl humanitarinių priežasčių, įskaitant skubios medicininės pagalbos gavimą, ir tokį asmenį lydintis asmuo arba asmenys, vykstantys į artimo giminaičio laidotuves arba norintys aplankyti rimtai sergantį artimą giminaitį;

               g)

               tarptautinių sporto renginių dalyviai ir juos lydintys profesiniai partneriai;

               h)

               mokslo, kultūros ir meno veikloje, įskaitant universitetų ir kitokias mainų programas, dalyvaujantys asmenys;

               i)

               susigiminiavusių miestų ir kitų vietovių organizuojamų oficialių mainų programų dalyviai;

               j)

               žurnalistai;

               k)

               vaikai iki 18 metų ir išlaikomi vaikai iki 21 metų;

               l)

               pensininkai;

               m)

               vairuotojai, vykdantys tarptautinius krovinių ir keleivių pervežimus į valstybių narių teritoriją Moldovos Respublikoje registruotomis transporto priemonėmis;

               n)

               traukinių, refrižeratorių ir lokomotyvų brigados nariai, vykstantys į valstybių narių teritoriją;

               o)

               laisvųjų profesijų atstovai, dalyvaujantys tarptautinėse parodose, konferencijose, simpoziumuose, seminaruose ar kituose panašiuose renginiuose, organizuojamuose valstybių narių teritorijoje.

         3.   Nukrypdamos nuo 1 dalies, Bulgarija ir Rumunija, kurioms Šengeno acquis yra privalomas, bet kurios dar neišduoda Šengeno vizų, Moldovos Respublikos piliečius gali atleisti nuo prašymo išduoti nacionalinę trumpalaikę vizą nagrinėjimo mokesčio iki dienos, kai jos bus visiškai įgyvendinusios Šengeno acquis vizų politikos srityje ir kuri turi būti nustatyta Tarybos sprendimu.
   7 straipsnis
   Prašymo išduoti vizą nagrinėjimo trukmė
   1.   Valstybių narių diplomatinės atstovybės ir konsulinės įstaigos priima sprendimą dėl prašymo išduoti vizą per 10 kalendorinių dienų nuo prašymo ir vizai išduoti reikalingų dokumentų gavimo.
   2.   Atskirais atvejais, t. t. jeigu prašymą reikia nagrinėti išsamiau, sprendimo dėl prašymo išduoti vizą priėmimo laikotarpis gali būti pratęstas iki 30 kalendorinių dienų.
   3.   Skubiais atvejais sprendimo dėl prašymo išduoti vizą priėmimo laikotarpis gali būti sutrumpintas iki 2 arba mažiau darbo dienų.
   8 straipsnis
   Išvykimas, jeigu buvo prarasti arba pavogti dokumentai
   Europos Sąjungos ir Moldovos Respublikos piliečiai, kurie pametė savo asmens tapatybės dokumentus arba iš kurių šie dokumentai buvo pavogti jiems lankantis Moldovos Respublikos arba valstybių narių teritorijoje, gali išvykti iš šios teritorijos be jokios vizos arba kitokio leidimo, pateikdami galiojančius asmens tapatybės dokumentus, suteikiančius teisę kirsti sieną ir išduotus valstybių narių arba Moldovos Respublikos diplomatinių atstovybių arba konsulinių įstaigų.
   9 straipsnis
   Vizos pratęsimas išskirtinėmis aplinkybėmis
   Moldovos Respublikos piliečiams, kurie negali išvykti iš valstybių narių teritorijos iki jų vizoje nurodytos datos dėl force majeure priežasčių, vizos terminas pratęsiamas nemokamai pagal priimančiosios valstybės teisės aktus laikotarpiui, kurio reikia grįžti į valstybę, kurioje jie gyvena.
   10 straipsnis
   Diplomatiniai pasai
   1.   Moldovos Respublikos piliečiai, turintys galiojančius diplomatinius pasus, gali įvažiuoti, išvažiuoti arba vykti tranzitu per valstybių narių teritoriją be vizų.
   2.   1 dalyje minimi asmenys gali būti valstybių narių teritorijoje ne ilgiau kaip 90 dienų per 180 dienų laikotarpį.
   11 straipsnis
   Teritorinis vizų galiojimas
   Atsižvelgiant į nacionalines valstybių narių taisykles ir teisės aktus dėl nacionalinio saugumo ir ES taisykles dėl riboto teritorinio galiojimo vizų, Moldovos Respublikos piliečiai gali keliauti valstybių narių teritorijoje tuo pačiu pagrindu kaip ir Europos Sąjungos piliečiai.
   12 straipsnis
   Jungtinis šio susitarimo valdymo komitetas
   1.   Šalys įsteigia Jungtinį ekspertų komitetą (toliau – komitetas), sudarytą iš Europos bendrijos ir Moldovos Respublikos atstovų. Bendrijai atstovauja Europos Bendrijų Komisija, kuriai padeda valstybių narių ekspertai.
   2.   Komiteto užduotys yra šios:

               a)

               prižiūrėti, kaip įgyvendinamas šis susitarimas;

               b)

               siūlyti šio susitarimo pataisas arba papildymus;

               c)

               spręsti ginčus, kylančius dėl šio susitarimo nuostatų aiškinimo ar taikymo.

         3.   Komitetas susitinka pagal poreikį vienos iš šalių prašymu bent kartą per metus.
   4.   Komitetas nustato savo darbo tvarkos taisykles.
   13 straipsnis
   Šio susitarimo ryšys su dvišaliais valstybių narių ir Moldovos Respublikos susitarimais
   Nuo įsigaliojimo dienos šio susitarimo nuostatos yra viršesnės už visų dvišalių arba daugiašalių sutarčių ar susitarimų, sudarytų tarp atskirų valstybių narių ir Moldovos Respublikos, nuostatas tiek, kiek šių sutarčių ar susitarimų nuostatos apima klausimus, reglamentuojamus šiuo susitarimu.
   14 straipsnis
   Abipusiškumo taisyklė
   Jei Moldovos Respublika vėl nustatytų vizos reikalavimą ES piliečiams ar tam tikroms tokių piliečių kategorijoms, Moldovos Respublikos piliečiams pagal susitarimą taikomos tokios pačios lengvatos automatiškai abipusiškumo principu būtų taikomos ir atitinkamiems ES piliečiams.
   15 straipsnis
   Baigiamosios nuostatos
   1.   Šį susitarimą šalys ratifikuoja arba tvirtina pagal savo atitinkamas procedūras ir jis įsigalioja kito mėnesio po dienos, kai šalys pranešė viena kitai, kad jos atliko pirmiau minėtas procedūras, pirmąją dieną.
   2.   Nukrypstant nuo 1 dalies, šis susitarimas įsigalioja tik Europos bendrijos ir Moldovos Respublikos susitarimo dėl asmenų readmisijos įsigaliojimo dieną, jeigu ši diena yra vėlesnė už šio straipsnio 1 dalyje nurodytą datą.
   3.   Šis susitarimas sudaromas neapibrėžtam laikotarpiui, nebent būtų nutrauktas pagal 6 dalį.
   4.   Šis susitarimas gali būti keičiamas raštišku šalių susitarimu. Pakeitimai įsigalioja po to, kai Šalys viena kitai praneša, kad jos yra atlikusios tam reikalingas vidaus procedūras.
   5.   Kiekviena šalis gali visiškai arba iš dalies sustabdyti šio susitarimo taikymą viešosios tvarkos, nacionalinio saugumo užtikrinimo arba visuomenės sveikatos apsaugos sumetimais. Apie sprendimą dėl sustabdymo kitai šaliai pranešama ne vėliau kaip likus 48 valandoms iki tokio sprendimo įsigaliojimo. Šio susitarimo taikymą sustabdžiusi šalis iš karto informuoja kitą šalį, jeigu sustabdymo priežastys nustoja galioti.
   6.   Kiekviena šalis gali nutraukti šį susitarimą raštu pranešdama kitai šaliai. Šis susitarimas netenka galios po 90 dienų nuo tokio pranešimo dienos.

      Priimta du tūkstančiai septintųjų metų spalio dešimtą dieną Briuselyje dviem egzemplioriais anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir moldavų kalbomis; visi tekstai yra autentiški.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Pentru Comunitatea Europeană
         Pentru Comunitatea Europeană

         За Република Молдова
         Por la República de Moldova
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldova
         Per la Repubblica di Moldova
         Moldovas Republikas vārdā
         Moldovos Respublikos vardu
         A Moldovai Köztársaság részéről
         Għar-Repubblika tal-Moldova
         Voor de Republiek Moldavië
         W imieniu Republiki Mołdowy
         Pela República da Moldávia
         Pentru Republica Moldova
         Za Moldavskú republiku
         Za Republiko Moldavijo
         Moldovan tasavallan puolesta
         För Republiken Moldavien
         Pentru Republica Moldova

   PRIEDAS
   SUSITARIMO DĖL VALSTYBIŲ NARIŲ, KURIOS TAIKO NE VISĄ ŠENGENO ACQUIS, PROTOKOLAS
   Valstybės narės, kurioms Šengeno acquis yra privalomas, tačiau kurios dar neišduoda Šengeno vizų, laukdamos atitinkamo Tarybos sprendimo dėl tokių vizų išdavimo, išduoda nacionalines vizas, kurios galioja tik jų teritorijoje.
   Šios valstybės narės gali vienašališkai pripažinti Šengeno vizas ir leidimus gyventi tranzito per jų teritoriją tikslu pagal 2006 m. birželio 14 d. Europos Parlamento ir Tarybos sprendimą Nr. 895/2006/EB.
   2006 m. birželio 14 d. Nr. 895/2006/EB netaikomas Rumunijai ir Bulgarijai, todėl Europos Komisija pasiūlys panašias nuostatas, kad šios šalys galėtų vienašališkai pripažinti Šengeno vizas ir leidimus gyventi bei kitus panašius dokumentus, išduotus valstybių narių, visapusiškai dar nedalyvaujančių Šengeno erdvėje, vykti tranzitu per jų teritoriją.
   BENDRA DEKLARACIJA DĖL DANIJOS
   Šalys pažymi, kad susitarimas netaikomas Danijos Karalystės diplomatinių atstovybių ir konsulinių įstaigų vizų išdavimo tvarkai.
   Tokiomis aplinkybėmis pageidautina, kad Danijos ir Moldovos Respublikos valdžios institucijos nedelsdamos sudarytų dvišalį susitarimą dėl trumpalaikių vizų išdavimo tvarkos supaprastinimo panašiomis sąlygomis, kokios nustatytos Europos bendrijos ir Moldovos Respublikos susitarimu.
   BENDRA DEKLARACIJA DĖL JUNGTINĖS KARALYSTĖS IR AIRIJOS
   Šalys pažymi, kad susitarimas netaikomas Jungtinės Karalystės ir Airijos teritorijoje.
   Tokiomis aplinkybėmis pageidautina, kad Jungtinės Karalystės, Airijos ir Moldovos Respublikos valdžios institucijos sudarytų dvišalius susitarimus dėl vizų išdavimo tvarkos supaprastinimo.
   BENDRA DEKLARACIJA DĖL ISLANDIJOS IR NORVEGIJOS
   Šalys atkreipia dėmesį į glaudžius Europos bendrijos ir Norvegijos bei Islandijos santykius, visų pirma pagal 1999 m. gegužės 18 d. susitarimą dėl šių šalių asociacijos įgyvendinant, taikant ir plėtojant Šengeno acquis.
   Tokiomis aplinkybėmis pageidautina, kad Norvegijos, Islandijos ir Moldovos Respublikos valdžios institucijos nedelsdamos sudarytų dvišalius susitarimus dėl trumpalaikių vizų išdavimo tvarkos supaprastinimo panašiomis sąlygomis, kokios nustatytos Europos bendrijos ir Moldovos Respublikos susitarimu.
   BENDRA DEKLARACIJA DĖL ŠVEICARIJOS KONFEDERACIJOS IR LICHTENŠTEINO
   Jei Europos Sąjungos, Europos bendrijos ir Šveicarijos Konfederacijos susitarimas dėl Šveicarijos Konfederacijos asociacijos įgyvendinant, taikant ir plėtojant Šengeno acquis ir prie šio susitarimo pridėti protokolai dėl Lichtenšteino bus įsigalioję tuo metu, kai bus baigtos derybos su Moldovos Respublika, panaši deklaracija bus taip pat padaryta dėl Šveicarijos ir Lichtenšteino.
   EUROPOS BENDRIJOS DEKLARACIJA DĖL VIZOS PRAŠANČIŲ ASMENŲ GALIMYBĖS GAUTI INFORMACIJĄ, TAIP PAT DĖL INFORMACIJOS APIE TRUMPALAIKIŲ VIZŲ IŠDAVIMO TVARKĄ BEI DOKUMENTŲ, REIKALINGŲ TEIKIANT PRAŠYMĄ IŠDUOTI TRUMPALAIKES VIZAS, DERINIMO
   Pripažindama skaidrumo vizos prašančių asmenų atžvilgiu svarbą, Europos bendrija primena, kad 2006 m. liepos 19 d. Europos Komisija priėmė teisės akto projektą dėl Bendrųjų konsulinių instrukcijų dėl vizų diplomatinėms atstovybėms ir konsulinėms įstaigoms išdėstymo nauja redakcija, kurį šiuo metu svarsto Europos Parlamentas ir Taryba, ir kuriame aptariamos vizos prašančių asmenų patekimo į valstybių narių diplomatines atstovybes ir konsulines įstaigas sąlygos.
   Kalbant apie informaciją, teiktiną vizos prašantiems asmenims, Europos bendrija mano, kad reikėtų imtis atitinkamų priemonių apskritai vizos prašantiems asmenims pateikti apibendrintą pagrindinę informaciją apie prašymo išduoti vizą pateikimo tvarką bei sąlygas ir jų galiojimą.
   Europos bendrija sudarys minimalių reikalavimų sąrašą, siekiant užtikrinti, kad vizos prašantiems Moldovos Respublikos piliečiams bus pateikta suderinta ir vienoda pagrindinė informacija ir kad iš jų bus reikalaujama pateikti iš esmės tokius pačius patvirtinamuosius dokumentus.
   Pirmiau minėta informacija turi būti plačiai paskleista (konsulinių įstaigų informacijos stenduose, brošiūrose, internetiniuose tinklapiuose ir kt.).
   Valstybių narių diplomatinės atstovybės ir konsulinės įstaigos teikia informaciją apie Šengeno acquis numatytas galimybes kiekvienu atskiru atveju supaprastinti trumpalaikių vizų išdavimą, visų pirma bona fide pareiškėjams.
   EUROPOS KOMISIJOS DEKLARACIJA DĖL ATSTOVAVIMO IR BENDRO PRAŠYMŲ IŠDUOTI VIZĄ CENTRO KIŠINIOVE
   Pripažindama, kad Moldovos piliečiai susiduria su sunkumais prašydami Šengeno vizų dėl riboto skaičiaus Šengeno erdvei priklausančių valstybių narių konsulatų buvimo šalyje, Europos Komisija primygtinai ragina valstybes nares, ypač Šengeno vizas išduodančias valstybes nares, kurti konsulatus Moldovos Respublikoje visapusiškai pasinaudojant esamomis galimybės steigti savo atstovybes, būti atstovaujamoms kitos valstybės narės arba visapusiškai pasinaudoti keliomis galimybės, kurias teiks Bendras prašymų išduoti vizą centras Kišiniove.
   DEKLARACIJOS DĖL VIETINIO EISMO PER SIENĄ RUMUNIJOS
   POLITINĖ DEKLARACIJA DĖL VIETINIO EISMO PER SIENĄ
   Rumunija pareiškia norą pradėti derybas dėl dvišalio susitarimo su Moldovos Respublika siekiant įgyvendinti vietinio eismo per sieną režimą, įvestą 2006 m. gruodžio 20 d. Reglamentu (EB) Nr. 1931/2006, nustatančiu vietinio eismo per valstybių narių išorines sausumos sienas taisykles ir iš dalies keičiančiu Šengeno konvencijos nuostatas.
   MOLDOVOS RESPUBLIKOS POLITINĖ DEKLARACIJA DĖL VIETINIO EISMO PER SIENĄ
   Moldovos Respublika pareiškia norą pradėti derybas dėl dvišalio susitarimo su Rumunija siekiant įgyvendinti minėtą vietinio eismo per sieną režimą.


title: 2011 m. lapkričio 28. d. Komisijos sprendimas, kuriuo sukuriama įvairių suinteresuotųjų Europos šalių platforma informacinių technologijų ir telekomunikacijų standartizacijos srityje

text:
30.11.2011

               LT

               Europos Sąjungos oficialusis leidinys

               C 349/4

         KOMISIJOS SPRENDIMAS
   2011 m. lapkričio 28. d.
   kuriuo sukuriama įvairių suinteresuotųjų Europos šalių platforma informacinių technologijų ir telekomunikacijų standartizacijos srityje
   2011/C 349/04
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   kadangi:

               (1)

               Komisijos komunikate „Europa 2020 – pažangaus, tvaraus ir integracinio augimo strategija“ (1) pateiktoje strategijoje „Europa 2020“ išdėstyta XXI amžiaus Europos socialinės rinkos ekonomikos, kurioje naudojamasi visais skaitmeninės visuomenės ekonominiais ir socialiniais privalumais, vizija. Šia strategija pabrėžiama, kad yra svarbu stiprinti Europos ekonomikos augimą, kartu užtikrinant aukštą užimtumo, našumo ir socialinės sanglaudos lygį, bei sukurti mažo anglies dioksido kiekio technologijų ekonomiką;

               (2)

               vienoje iš „Europa 2020“ strategijos pavyzdinių iniciatyvų, išdėstytų Komisijos komunikate „Europos skaitmeninė darbotvarkė“ (2), nurodyta, kaip svarbu gerinti standartų nustatymą informacinių ir ryšių technologijų (toliau – IRT) srityje, siekiant užtikrinti IRT taikomųjų programų, paslaugų ir produktų sąveiką ir taip mažinti bendrosios skaitmeninės rinkos susiskaldymą, bei skatinti inovacijas ir konkurenciją;

               (3)

               kitoje „Europa 2020“ strategijos pavyzdinėje iniciatyvoje, išdėstytoje Komisijos komunikate „Integruota globalizacijos eros pramonės politika. Didžiausias dėmesys – konkurencingumui ir tvarumui“ (3), Europa raginama vystyti standartų sistemą, atitinkančią tiek rinkos dalyvių, tiek Europos viešųjų institucijų lūkesčius, ir kartu skatinti Europos įtaką globalioje ekonomikoje už bendrosios rinkos ribų;

               (4)

               Komisijos komunikate „Strateginė Europos standartų vizija. Tolesni tvaraus Europos ekonomikos augimo iki 2020 m. skatinimo ir spartinimo veiksmai“ (4) teigiama, kad 2011 m. Komisija sukurs specialią įvairių suinteresuotųjų šalių platformą ir jai pirmininkaus. Šios platformos tikslas – patarti Komisijai dėl IRT standartizacijos politikos įgyvendinimo, įskaitant klausimus, susijusius su IRT standartizacijos darbo programa, prioritetų nustatymu įgyvendinant teisės aktus ir politiką, taip pat su pasaulinio masto IRT standartų rengimo organizacijų parengtų specifikacijų nustatymu;

               (5)

               todėl būtina sukurti įvairių suinteresuotųjų šalių platformą IRT standartizacijos srityje ir apibrėžti jos užduotis bei struktūrą;

               (6)

               įvairių suinteresuotųjų šalių platformą turėtų sudaryti valstybių narių ir ELPA šalių nacionalinių valdžios institucijų atstovai, suinteresuotųjų šalių organizacijos, atstovaujančios pramonės, mažųjų ir vidutinių įmonių, vartotojų ir kitų suinteresuotųjų visuomenės subjektų interesams, taip pat Europos ir tarptautinės standartizacijos institucijos ir kitos Europoje veikiančios ne pelno organizacijos, kurios yra profesinės sąjungos, pramonės arba prekybos asociacijos arba bet kurios narių turinčios organizacijos, pagal savo kompetenciją rengiančios standartus informacinių ir ryšių technologijų srityje;

               (7)

               reikėtų nustatyti platformos nariams taikomas informacijos atskleidimo taisykles, nepažeidžiant Komisijos saugumo taisyklių, išdėstytų Komisijos sprendimo 2001/844/EB, EAPB, Euratomas priede;

               (8)

               asmens duomenys turėtų būti tvarkomi laikantis 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo,

         NUSPRENDĖ:
   1 straipsnis
   Dalykas
   Sukuriama Europos įvairių suinteresuotųjų šalių platforma IRT standartizacijos srityje (toliau – platforma).
   2 straipsnis
   Užduotys
   Platformos užduotys:

               a)

               patarti Komisijai dėl visų klausimų, susijusių su Europos IRT standartizacijos politika ir jos veiksmingu įgyvendinimu;

               b)

               patarti Komisijai dėl jos IRT standartizacijos darbo programos ir jos prioritetų;

               c)

               nustatyti galimus būsimus IRT standartizacijos poreikius įgyvendinant Europos teisės aktus, formuojant politiką ir organizuojant viešuosius pirkimus;

               d)

               patarti Komisijai dėl galimų standartizacijos IRT srityje įgaliojimų, suteikiamų Europos standartizacijos institucijoms, ir veiklos krypčių, kurias gali vykdyti kitos institucijos, bendradarbiaudamos su Europos standartizacijos institucijomis;

               e)

               patarti Komisijai dėl pažangos IRT standartizacijos ir su ja susijusios veiklos srityse įgyvendinant teisės aktus ir politiką;

               f)

               patarti Komisijai dėl IRT srities techninių specifikacijų, kurios nėra nacionaliniai, Europos ar tarptautiniai standartai, atsižvelgiant į siūlomo reglamento dėl Europos standartizacijos (5) II priede išdėstytus reikalavimus;

               g)

               patarti Komisijai dėl standartų rengimo organizacijų ir Europos standartizacijos institucijų bendradarbiavimo, siekiant geriau integruoti jų darbą į Europos IRT standartizaciją ir užtikrinti sąveiką remiančių IRT standartų prieinamumą;

               h)

               rinkti informaciją apie IRT standartų rengimo organizacijų darbo programas, kad padėtų užtikrinti koordinavimą ir būtų išvengta nereikalingo veiksmų kartojimosi ar susiskaldymo.

         3 straipsnis
   Konsultacijos
   Komisija gali konsultuotis su platforma visais klausimais, susijusiais su:

               a)

               kitomis iniciatyvomis, kurios gali būti įgyvendinamos Sąjungos lygiu, siekiant šalinti IRT sąveikos kliūtis;

               b)

               standartizacijos srities nacionalinėmis, Europos ir tarptautinėmis iniciatyvomis, susijusiomis su standartizacija, kuriomis remiama IRT sąveika.

         4 straipsnis
   Narystė. Narių skyrimas
   1.   Platformą sudaro ne daugiau kaip 67 nariai.
   2.   Platformą sudaro valstybių narių ir ELPA šalių nacionalinės valdžios institucijos ir IRT standartizacijos suinteresuotosioms šalims atstovaujančios organizacijos, kurias Komisija skiria taip:

               a)

               ne daugiau kaip 18 organizacijų, atstovaujančių pramonės, mažųjų ir vidutinių įmonių ir suinteresuotųjų visuomenės subjektų interesams,

               b)

               ne daugiau kaip 14 Europos ir tarptautinės standartizacijos institucijų ir kitų Europoje veikiančių ne pelno organizacijų, kurios yra profesinės sąjungos, pramonės arba prekybos asociacijos arba bet kurios narių turinčios organizacijos, pagal savo kompetenciją rengiančios IRT srities standartus.

         3.   2 dalies a ir b punktuose nurodytus narius iš atitinkamų suinteresuotųjų šalių organizacijų Komisijos vardu skiria Įmonių ir pramonės GD ir Informacinės visuomenės ir žiniasklaidos GD generaliniai direktoriai, siekdami proporcingo atstovavimo ir atsižvelgdami į užduotis bei reikalaujamą kompetenciją.
   4.   Nacionalinės valdžios institucijos ir Komisijos paskirtos organizacijos paskiria savo atstovą ir pakaitinį atstovą, dalyvausiančius platformos veikloje.
   5.   Platformos nariai skiriami trejų metų laikotarpiui. Nariai eina pareigas tol, kol yra pakeičiami arba kol nesibaigia jų kadencija. Jų kadencija gali būti pratęsta.
   6.   Narius, nebegalinčius veiksmingai dalyvauti platformos darbe, atsistatydinusius arba nesilaikančius Sutarties 339 straipsnyje nustatytų sąlygų, likusiam kadencijos laikotarpiui gali pakeisti nauji nariai.
   7.   2 straipsnio a ir b punktuose nurodytų narių vardai ir pavardės skelbiami Komisijos ekspertų grupių ir kitų panašių subjektų registre (toliau – registras).
   8.   Asmens duomenys renkami, tvarkomi ir skelbiami pagal Reglamentą (EB) Nr. 45/2001.
   5 straipsnis
   Veikla
   1.   Platformai pirmininkauja Įmonių ir pramonės GD bei Informacinės visuomenės ir žiniasklaidos GD tarnybos.
   2.   Komisijos atstovui sutikus, pagal nustatytas platformos veiklos sąlygas platforma gali sudaryti pogrupius konkretiems klausimams nagrinėti. Tokie pogrupiai paleidžiami, kai tik jie įvykdo jiems pavestą užduotį.
   3.   Komisijos atstovas prireikus gali kviesti platformos darbe ad hoc pagrindu dalyvauti ekspertus, turinčius specialiųjų žinių kuriuo nors į darbotvarkę įtrauktu klausimu. Be to, Komisijos atstovas asmenims ir organizacijoms gali suteikti stebėtojo statusą, kaip nustatyta ekspertų grupių ir šalių kandidačių horizontaliųjų taisyklių 8 taisyklės 3 dalyje.
   4.   Platformos nariai ir jų atstovai, taip pat kviestiniai ekspertai ir stebėtojai laikosi Sutartyse ir jų įgyvendinimo taisyklėse nustatytų įpareigojimų dėl profesinės paslapties, taip pat Sprendimo 2001/844/EB, EAPB, Euratomas priede nustatytų Komisijos saugumo taisyklių dėl ES įslaptintos informacijos apsaugos. Jeigu jie nesilaiko šių įsipareigojimų, Komisija gali imtis visų tinkamų priemonių.
   5.   Platformos ir jos pogrupių posėdžiai rengiami Komisijos patalpose. Komisija teikia sekretoriato paslaugas. Platformos ir jos pogrupių posėdžiuose gali dalyvauti kiti jų veikla suinteresuoti Komisijos pareigūnai.
   6.   Vadovaudamasi standartinėmis Komisijos priimtomis ekspertų grupių darbo tvarkos taisyklėmis, platforma priima reikiamas darbo tvarkos taisykles, įskaitant taisykles dėl interesų konfliktų.
   7.   Komisija skelbia informaciją apie platformos veiklą, tą informaciją pateikdama registre arba jame pateikdama nuorodą į specialią interneto svetainę.
   8.   Jungtinis tyrimų centras pagal savo kompetenciją gali teikti mokslines konsultacijas ir paslaugas.
   6 straipsnis
   Posėdžių išlaidos
   1.   Platformos veikloje dalyvaujantiems asmenims už jų teikiamas paslaugas neatlyginama.
   2.   Komisija atlygina dalyvaujančių asmenų patirtas su platformos veikla susijusias kelionės ir pragyvenimo išlaidas pagal Komisijoje galiojančias nuostatas.
   3.   Šios išlaidos kompensuojamos neviršijant pagal metinę išteklių skyrimo procedūrą skirtų asignavimų.
   7 straipsnis
   Taikymas
   Šis sprendimas taikomas nuo 2012 m. sausio 1 d.

      Priimta Briuselyje 2011 m. lapkričio 28 d.

            Komisijos vardu

         Antonio TAJANI

            Pirmininko pavaduotojas

      (1)  COM(2010) 2020 galutinis, 2010 3 3.

      (2)  COM(2010) 245 galutinis, 2010 5 19.

      (3)  COM(2010) 614 galutinis, 2010 10 28.

      (4)  COM(2011) 311 galutinis, 2011 6 1.

      (5)  COM(2011) 315 galutinis, 2011 6 1.


title: 2004/891/EB: 2004 m. lapkričio 19 d. Komisijos sprendimas, užbaigiantis tyrimo procesą dėl prekybos kliūčių, kurios kyla dėl Kanados palaikomų prekybos praktikų, susijusių su tam tikromis geografinėmis nuorodomis vynams (pranešta dokumentu Nr. K(2004) 4388)

text:
23.12.2004

               LT

               Europos Sąjungos oficialusis leidinys

               L 375/28

      KOMISIJOS SPRENDIMAS

   2004 m. lapkričio 19 d.
   užbaigiantis tyrimo procesą dėl prekybos kliūčių, kurios kyla dėl Kanados palaikomų prekybos praktikų, susijusių su tam tikromis geografinėmis nuorodomis vynams (1)

   (pranešta dokumentu Nr. K(2004) 4388)
   (2004/891/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1994 m. gruodžio 22 d. Tarybos reglamentą (EB) Nr. 3286/94, nustatantį Bendrijos procedūras bendrosios komercijos politikos srityje, siekiant užtikrinti naudojimąsi tarptautinės prekybos, ypač globojant Pasaulio prekybos organizacijai, sudarytomis taisyklėmis suteiktomis Bendrijos teisėmis (2), ir ypač jo 11 straipsnio 1 dalį,
   pasikonsultavusi su Patariamuoju komitetu,
   kadangi:

               (1)

               2001 m. gruodžio 6 d.Conseil Interprofessionnel du vin de Bordeaux (CIVB) pateikė skundą pagal Reglamento (EB) Nr. 3286/94 (toliau – Reglamentas) 4 straipsnį.

               (2)

               CIVB pareiškė, kad Bendrija parduodama Bordeaux ir Médoc rūšių vynus Kanadoje susiduria su daugybe kliūčių prekiauti pagal Reglamento 2 straipsnio 1 dalyje apibrėžtas sąlygas: „trečiosios šalies pasirinkta ar remiama prekybos veikla, kurios atžvilgiu tarptautinės prekybos taisyklėse yra numatyta teisė imtis priemonių“.

               (3)

               Įtariama prekybos kliūtis susijusi su Kanados prekių ženklų akto C-57 pakeitimu, kuriuo Bordeaux ir Médoc geografinės nuorodos neteko norminės apsaugos, atitinkančios PPO Sutartyje dėl su prekyba susijusių intelektinės nuosavybės teisių aspektų (TRIPS), nustatytus apsaugos reikalavimus vynų geografinėms nuorodoms.

               (4)

               Komisija nusprendė, kad skunde pateikta pakankamai įrodymų, jog būtų pradėtas tyrimo procesas. Atitinkamas pranešimas buvo paskelbtas Europos Bendrijų oficialiajame leidinyje
                   (3).

               (5)

               Tyrimu buvo patvirtintas ieškovo teisinis reikalavimas, kad Kanados prekių ženklo įstatymo C-57 pakeitimas pažeidė TRIPS 23 straipsnio 1 dalį bei 24 straipsnio 3 dalį (vadinama neveikimo išlyga) ir kad toks pažeidimas negali būti pateisinamas remiantis TRIPS 24 straipsnio 6 dalyje numatyta išimtimi.

               (6)

               Tyrimo proceso metu taip pat buvo nuspręsta, kad dėl C-57 pakeitimo ieškovas gali patirti neigiamą poveikį prekybai, kaip apibrėžta Reglamento 2 straipsnio 4 dalyje ir 10 straipsnio 4 dalyje.

               (7)

               2003 m. vasario 12 d. Reglamentu įsteigtas patariamasis komitetas svarstė galutinę tiriamojo proceso ataskaitą.

               (8)

               2003 m. balandžio 24 d. Komisija parafavo dvišalį susitarimą su Kanada dėl prekybos vynu ir alkoholiniais gėrimais, kuriame buvo numatyta susitarimui įsigaliojus galutinai panaikinti Kanadoje nurodytus nepatentuotus pavadinimus, įskaitant Bordeaux, Médoc ir Medoc.

               (9)

               2003 m. liepos 9 d. Komisija nusprendė sustabdyti (4) tyrimo procesą siekiant jį pabaigti, kai tik Kanada faktiškai išbrauks šiuos pavadinimus iš C-57 pakeitime pateikto nepatentuotų pavadinimų sąrašo.

               (10)

               2003 m. liepos 30 d. Taryba Europos bendrijos vardu patvirtino dvišalio susitarimo su Kanada dėl prekybos vynu ir alkoholiniais gėrimais sudarymą (5). 2004 m. birželio 1 d. dvišalis susitarimas įsigaliojo (6).

               (11)

               Remdamasi Prekių ženklų akto įsakymą keičiančiais 11.18 straipsnio 3 ir 4 punktais (7), Kanada išbraukė Bordeaux, Médoc ir Medoc iš C-57 pakeitime pateikto nepatentuotų pavadinimų sąrašo.

               (12)

               Todėl tyrimo procesą reikia užbaigti,

         NUSPRENDĖ:
   Vienintelis straipsnis
   Tyrimo procesas dėl prekybos kliūčių, kurios kyla dėl Kanados palaikomų prekybos praktikų, susijusių su tam tikromis geografinėmis nuorodomis taikomomis vynams, yra užbaigtas.

      Priimta Briuselyje, 2004 m. lapkričio 19 d.

            Komisijos vardu

         Pascal LAMY

            Komisijos narys

      (1)  Panaikina ir pakeičia Komisijos sprendimą 2004/806/EB (OL L 354, 2004 11 30, p. 30).

      (2)  OL L 349, 1994 12 31, p. 71. Reglamentas su pakeitimais, padarytais Reglamentu (EB) Nr. 356/95, OL L 41, 1995 2 23, p. 3.

      (3)  OL C 124, 2002 5 25, p. 6.

      (4)  OL L 170, 2003 7 9, p. 29.

      (5)  OL L 35, 2004 2 6, p. 1.

      (6)  Dvišalio susitarimo 41 straipsnyje buvo numatyta, kad: „Šis susitarimas įsigalioja antro mėnesio pirmą dieną po tos dienos, kurią susitariančios šalys apsikeičia diplomatinėmis notomis, kurios patvirtina atitinkamų procedūrų dėl susitarimo įsigaliojimo užbaigimą“. 2003 m. rugsėjo 16 d. EB įteikė notą, o 2004 m. balandžio 26 d. Kanada įteikė atsakymą.

      (7)  2004 m. gegužės 5 d. Pramonės departamentas Canada Gazette leidinio II dalyje paskelbė Prekių ženklų akto įsakymą, keičiantį 11.18 straipsnio 3 ir 4 punktus. Įsakymas įsigaliojo 2004 m. balandžio 22 d., kuri yra įregistravimo diena.


title: 2013 m. spalio 21 d. Tarybos sprendimas, kuriuo priimama Tarybos pozicija dėl 2013 finansinių metų Europos Sąjungos taisomojo biudžeto Nr. 6 projekto

text:
30.10.2013

               LT

               Europos Sąjungos oficialusis leidinys

               C 316/8

         TARYBOS SPRENDIMAS
   2013 m. spalio 21 d.
   kuriuo priimama Tarybos pozicija dėl 2013 finansinių metų Europos Sąjungos taisomojo biudžeto Nr. 6 projekto
   2013/C 316/04
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 314 straipsnį, kartu su Europos atominės energijos bendrijos steigimo sutartimi, ypač jos 106a straipsniu,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (1), ypač į jo 41 straipsnį,
   kadangi:

               —

               2012 m. gruodžio 12 d. buvo galutinai priimtas 2013 finansinių metų Sąjungos biudžetas (2),

               —

               2013 m. liepos 10 d. Komisija pateikė pasiūlymą dėl 2013 finansinių metų bendrojo biudžeto taisomojo biudžeto Nr. 6 projekto,

               —

               2013 m. rugsėjo 20 d. Komisija pateikė pasiūlymą dėl 2013 finansinių metų bendrojo biudžeto taisomojo biudžeto Nr. 6 projekto taisomojo rašto,

         NUSPRENDĖ:
   Vienintelis straipsnis
   Tarybos pozicija dėl 2013 finansinių metų Europos Sąjungos taisomojo biudžeto Nr. 6 projekto su pakeitimais, padarytais taisomuoju raštu, buvo priimta 2013 m. spalio 21 d.
   Su visu pozicijos tekstu galima susipažinti toliau nurodytoje Tarybos interneto svetainėje arba jį iš ten atsisiųsti: http://www.consilium.europa.eu/

      Priimta Briuselyje 2013 m. spalio 21 d.

            Tarybos vardu

            Pirmininkas

         L. LINKEVIČIUS

      (1)  OL L 298, 2012 10 26, p. 1.

      (2)  OL L 66, 2013 3 8, p. 1 su klaidų ištaisymu OL L 134, 2013 5 18, p. 21.


title: 2008/359/EB: 2008 m. balandžio 28 d. Komisijos sprendimas dėl Europos Sąjungos žemės ūkio maisto pramonės konkurencingumo aukšto lygio grupės įsteigimo

text:
7.5.2008

               LT

               Europos Sąjungos oficialusis leidinys

               L 120/15

      KOMISIJOS SPRENDIMAS

   2008 m. balandžio 28 d.
   dėl Europos Sąjungos žemės ūkio maisto pramonės konkurencingumo aukšto lygio grupės įsteigimo
   (2008/359/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   kadangi:

               (1)

               Sutarties 157 straipsnio 1 dalimi Bendrijai ir valstybėms narėms pavesta užtikrinti, kad būtų sudarytos Bendrijos pramonės konkurencingumui reikalingos sąlygos. Ypač 157 straipsnio 2 dalyje valstybės narės raginamos konsultuotis tarpusavyje bendradarbiaujant su Komisija ir prireikus koordinuoti savo veiksmus. Komisija gali imtis bet kokios naudingos iniciatyvos tokiam koordinavimui skatinti.

               (2)

               Komisija komunikate „Pramonės politikos vidurio laikotarpio peržiūra. ES augimo ir darbo vietų kūrimo strategijos dalis“ (1) pranešė apie ketinimą paskelbti maisto produktams taikomą iniciatyvą, susijusią su Bendrijos žemės ūkio maisto pramonės konkurencingumu.

               (3)

               Todėl būtina įsteigti aukšto lygio grupę, sudarytą daugiausia iš aukšto lygio Bendrijos žemės ūkio maisto pramonės konkurencingumo srities ekspertų ir tokių sričių, kaip maisto sauga, sveikata, aplinka, ekspertų, ir nustatyti jos užduotis bei struktūrą.

               (4)

               Grupė turėtų nagrinėti klausimus, kurie lemia ir lems Bendrijos žemės ūkio maisto pramonės konkurencingumą. Remdamasi diskusijų rezultatais, grupė turėtų parengti specifines šio sektoriaus rekomendacijas, kad būtų stiprinamas žemės ūkio maisto pramonės konkurencingumas kaip numatyta Bendrijos politikos srityse, ypač siekiant maisto saugos ir sveikatos, žemės ūkio politikos ir tvarios plėtros srityse iškeltų tikslų.

               (5)

               Grupę turėtų sudaryti Komisijos, valstybių narių ir suinteresuotųjų šalių, ypač žemės ūkio maisto pramonės tolesnės gamybos grandies gamintojų ir paskesnių naudotojų, vartotojų ir pilietinės visuomenės atstovai.

               (6)

               Reikėtų numatyti grupės nariams taikomas informacijos atskleidimo taisykles, kurios neprieštarautų Komisijos saugumo taisyklėms, išdėstytoms Komisijos sprendimo 2001/844/EB, EAPB, Euratomas (2) priede.

               (7)

               Grupės narių asmens duomenys turėtų būti tvarkomi laikantis 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (3),

         NUSPRENDĖ:
   1 straipsnis
   Europos Sąjungos žemės ūkio maisto pramonės konkurencingumo aukšto lygio grupė
   Įsteigiama žemės ūkio maisto pramonės konkurencingumo aukšto lygio grupė (toliau – grupė).
   2 straipsnis
   Užduotis
   Grupei pavedama:

               1)

               nagrinėti klausimus, kurie lemia ir lems Bendrijos žemės ūkio maisto pramonės konkurencingumą, ir su tuo susijusias problemas,

               2)

               nustatyti veiksnius, kurie daro įtaką Bendrijos žemės ūkio maisto pramonės konkurencingumui ir tvarumui, įskaitant poveikį konkurencingumui turėsiančias problemas ir tendencijas ateityje,

               3)

               parengti specifines šio sektoriaus rekomendacijas, skirtas Bendrijos lygmens politikams.

         3 straipsnis
   Konsultacijos
   Komisija gali konsultuotis su grupe bet kokiu su Bendrijos žemės ūkio maisto pramonės konkurencingumu susijusiu klausimu.
   4 straipsnis
   Narystė – skyrimas
   1.   Grupės narius skiria Komisija iš aukšto lygio specialistų, kompetentingų ir einančių pareigas srityse, kurios yra susiję su Bendrijos žemės ūkio maisto pramonės konkurencingumu ir susijusiomis problemomis.
   2.   Grupę sudaro ne daugiau kaip 27 nariai:

               a)

               aštuoni valstybių narių atstovai,

               b)

               trylika žemės ūkio maisto pramonės atstovų,

               c)

               šeši pilietinės visuomenės ir profesinių asociacijų atstovai.

         3.   Grupės nariai skiriami individualiai atsižvelgiant į jų kompetenciją ir konsultuoja Komisiją neveikiami jokios išorinės įtakos.
   4.   Kiekvienas grupės narys skiria asmeninį atstovą į parengiamąjį pogrupį, įsteigiamą 5 straipsnio 2 dalimi.
   5.   Nariai skiriami 1 metų kadencijai, kuriai pasibaigus gali būti skiriami kitai kadencijai; jie eina pareigas tol, kol yra pakeičiami pagal šio straipsnio 6 dalies nuostatas arba kol baigiasi jų kadencija.
   6.   Nariai gali būti pakeisti kitais nariais likusiam kadencijos laikui visais toliau išvardytais atvejais:

               a)

               kai narys atsistatydina,

               b)

               kai narys nebegali veiksmingai dalyvauti grupės svarstymuose,

               c)

               kai narys neatitinka Sutarties 287 straipsnio,

         7.   Nariai raštu įsipareigoja veikti visuomenės interesų labui, kartu nurodydami, ar turi kokių nors interesų, kurie galėtų kelti abejonių dėl jų nepriklausomumo.
   8.   Narių vardai ir pavardės skelbiami Europos Komisijos įmonių ir pramonės generalinio direktorato interneto svetainėje ir Komisijos ekspertų grupių registre. Narių vardai ir pavardės registruojamos, tvarkomos ir skelbiamos pagal Reglamento (EB) Nr. 45/2001 nuostatas.
   5 straipsnis
   Veikla
   1.   Grupei pirmininkauja Komisija.
   2.   Pogrupis, toliau vadinamas „šerpų“ pogrupiu, parengia diskusijas, pozicijų dokumentus ir siūlymus imtis tam tikrų veiksmų ir (arba) politikos priemonių, kurias grupė rekomenduoja; jis dirbs glaudžiai bendradarbiaudamas su Komisijos tarnybomis, kad būtų pasirengta grupės posėdžiams.
   3.   Komisijai leidus, grupė gali sudaryti pogrupius, kuriems pavedama nagrinėti specifinius klausimus pagal grupės nustatytas veiklos sąlygas. Įvykdžius užduotį, pogrupių veikla iš karto nutraukiama.
   4.   Komisijos atstovas gali prašyti ekspertų arba stebėtojų, kompetentingų tam tikru darbotvarkėje numatytu klausimu, dalyvauti grupės darbe arba pogrupių ir ad hoc grupių svarstymuose ar darbe.
   5.   Dalyvaujant grupės, ad hoc grupės arba pogrupio svarstymuose ar darbe gauta informacija neatskleidžiama, jei Komisija mano, kad ta informacija yra konfidenciali.
   6.   Grupė, „šerpų“ pogrupis ir kiti pogrupiai paprastai posėdžiauja Komisijos patalpose, laikydamiesi Komisijos nustatytos tvarkos ir tvarkaraščio. Komisija teikia sekretoriato paslaugas. Grupės ir jos pogrupių posėdžiuose gali dalyvauti kiti suinteresuoti Komisijos pareigūnai.
   7.   Grupė priima savo darbo tvarkos taisykles vadovaudamasi Komisijos priimtomis standartinėmis darbo tvarkos taisyklėmis.
   8.   Komisija gali skelbti arba įkelti į specialią interneto svetainę visas grupės padarytas santraukas, išvadas ar dalines išvadas arba darbinius dokumentus, procedūrinius dokumentus ir ataskaitas atitinkamo dokumento originalo kalba.
   6 straipsnis
   Galiojimo pabaiga
   Šis sprendimas taikomas iki 2009 m. lapkričio 1 d. Komisija iki tos dienos nuspręs dėl galimo šio sprendimo galiojimo pratęsimo.

      Priimta Briuselyje, 2008 m. balandžio 28 d.

            Komisijos vardu

         Günter VERHEUGEN

            Pirmininko pavaduotojas

      (1)  COM(2007) 374, 2007 7 4.

      (2)  OL L 317, 2001 12 3, p. 1. Sprendimas su paskutiniais pakeitimais, padarytais Sprendimu 206/548/EB, Euratomas (OL L 215, 2006 8 5, p. 38).

      (3)  OL L 8, 2001 1 12, p. 1.